CELEX: 32019D0054
Language: ro
Date: 2019-01-09 00:00:00
Title: Decizia de punere în aplicare (UE) 2019/54 a Comisiei din 9 ianuarie 2019 privind valabilitatea anumitor informații tarifare obligatorii [notificată cu numărul C(2019) 142]

14.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 10/71
               
            
         DECIZIA DE PUNERE ÎN APLICARE (UE) 2019/54 A COMISIEI
         din 9 ianuarie 2019
         privind valabilitatea anumitor informații tarifare obligatorii
         
            
               [notificată cu numărul C(2019) 142]
            
         
         (Numai textul în limba polonă este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 34 alineatul (11) și articolul 37 alineatul (2) litera (a),
         după consultarea Comitetului Codului vamal,
         întrucât:
         
                     (1)
                  
                  
                     Decizia referitoare la informațiile tarifare obligatorii (ITO) menționate în anexă conține o clasificare tarifară incompatibilă cu Nomenclatura combinată (NC) stabilită în anexa I la Regulamentul (CEE) nr. 2658/87 al Consiliului (2). În special, respectivele ITO sunt incompatibile cu regulile generale pentru interpretarea NC și cu textul codului NC 2833 11 00, coroborat cu nota 1 la capitolul 25 din NC și cu textul codului NC 2530 90 00.
                  
               
                     (2)
                  
                  
                     Nota 1 la capitolul 25 din NC prevede că pozițiile capitolului respectiv cuprind numai produsele care sunt în stare brută sau care au fost tratate printr-un număr limitat de procedee mecanice sau fizice (cu excepția cristalizării), dar nu cuprind produsele prăjite, calcinate, rezultate prin amestecare sau care au fost supuse unei prelucrări superioare celei indicate la fiecare poziție.
                  
               
                     (3)
                  
                  
                     Produsul vizat de ITO menționate în anexă este identic, prin caracteristicile și proprietățile sale obiective, cu produsul descris în Avizul de clasificare 2530.90/2 al CSA al OMV ca o „pudră albă fluidă, cu un conținut de sulfat de disodiu anhidru de peste 99,2 % din greutate, obținută exclusiv prin colectarea mecanică a tenarditei (sulfat de disodiu anhidru) formate în mod natural, în aer liber, pe suprafața mirabilitei (sulfat de disodiu decahidrat) cristalizate din apa sărată naturală a lacurilor datorită temperaturilor scăzute din timpul iernii. Înaintea ambalării, produsul se trece printr-o sită cu ochiuri de 0,65 mm”. În respectivul aviz de clasificare al CSA al OMV, produsul este clasificat la subpoziția 2530 90 din Sistemul armonizat, care corespunde subpoziției 2530 90 00 din Nomenclatura combinată.
                  
               
                     (4)
                  
                  
                     Produsul în cauză, colectat prin mijloace mecanice, este în stare brută. Din textul notei 1 la capitolul 25 reiese clar că se exclude numai cristalizarea indusă printr-un procedeu artificial. În cazul produsului în discuție, cristalizarea se produce în mod natural, fără intervenția omului. Pomparea apei sărate naturale a unui lac dintr-un bazin în altul (unde are loc cristalizarea efectivă) nu poate fi considerată drept o prelucrare a unei materii prime în sensul notei 1 la capitolul 25, întrucât este un simplu procedeu de transport. În consecință, clasificarea tarifară a produsului, astfel cum este stabilită în ITO menționate în anexă, nu este în conformitate cu codul NC 2530 90 00, în special având în vedere Avizul de clasificare 2530.90/2 al CSA al OMV.
                  
               
                     (5)
                  
                  
                     În virtutea Deciziei 87/369/CEE a Consiliului (3), Uniunea este parte contractantă la Convenția internațională privind Sistemul armonizat de denumire și codificare a mărfurilor (cunoscută sub denumirea de „Sistemul armonizat” sau „SA”), elaborată de Consiliul pentru Cooperare Vamală (cunoscut sub denumirea de „Organizația Mondială a Vămilor” sau „OMV”). Comitetul SA (CSA) al OMV aprobă avizele de clasificare ale CSA al OMV care, în principiu, sunt instrumente de orientare pentru măsurile tarifare ale Uniunii.
                  
               
                     (6)
                  
                  
                     CSA a aprobat, cu ocazia celei de-a 58-a sesiuni din octombrie 2016, un aviz de clasificare prin care un produs identic cu produsul vizat de ITO menționate în anexă se clasifică la subpoziția SA 2530.90 (Avizul de clasificare 2530.90/2 al CSA al OMV).
                  
               
                     (7)
                  
                  
                     Pentru a asigura uniformitatea interpretării și a aplicării Sistemului armonizat la nivel internațional și având în vedere faptul că decizia este conformă cu textul subpoziției SA 2530.90, Uniunea ar trebui să aplice acest aviz de clasificare al CSA al OMV.
                  
               
                     (8)
                  
                  
                     Comunicarea Comisiei în temeiul articolului 34 alineatul (7) litera (a) punctul (iii) din Regulamentul (UE) nr. 952/2013, privind deciziile luate de autoritățile vamale ale statelor membre în materie de informații obligatorii cu privire la clasificarea mărfurilor în nomenclatura vamală (informația 2017/C 128/01) (4) enumeră, printre altele, Avizul de clasificare 2530.90/2 al CSA al OMV. În consecință, autoritățile vamale au obligația de a revoca deciziile referitoare la informațiile obligatorii în cazul în care acestea devin incompatibile cu interpretarea nomenclaturii vamale ca urmare, printre altele, a avizelor de clasificare adoptate de Consiliul de Cooperare Vamală.
                  
               
                     (9)
                  
                  
                     Pentru a se asigura o clasificare tarifară corectă și uniformă a mărfurilor, ITO menționate în anexă ar trebui revocate. Autoritățile vamale care au emis informațiile respective ar trebui, prin urmare, să le revoce cât mai curând posibil după notificarea prezentei decizii și să informeze Comisia în acest sens,
                  
               ADOPTĂ PREZENTA DECIZIE:
         
            Articolul 1
            
               (1)   Informațiile tarifare obligatorii menționate în coloana 1 a tabelului care figurează în anexă, emise de autoritatea vamală menționată în coloana 2 a tabelului respectiv, pentru clasificarea tarifară menționată în coloana 3 a aceluiași tabel, se revocă în conformitate cu alineatul (2).
            
            
               (2)   Autoritatea vamală menționată în coloana 2 a tabelului care figurează în anexă revocă informațiile tarifare obligatorii menționate în coloana 1 a aceluiași tabel și notifică titularii acestora în cel mai scurt timp posibil, dar în orice caz nu mai târziu de 10 zile de la notificarea prezentei decizii.
            
            
               (3)   Atunci când o autoritate vamală revocă informații tarifare obligatorii și efectuează notificarea în temeiul alineatului (2), ea informează Comisia în acest sens.
            
         
         
            Articolul 2
            Prezenta decizie se adresează Republicii Polone.
         
         
            Adoptată la Bruxelles, 9 ianuarie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
         
            (3)  Decizia 87/369/CEE a Consiliului din 7 aprilie 1987 privind încheierea Convenției internaționale privind Sistemul armonizat de denumire și codificare a mărfurilor, precum și a protocolului de modificare a acesteia (JO L 198, 20.7.1987, p. 1).
         
            (4)  JO C 128, 22.4.2017, p. 1.
      
      
         
            ANEXĂ
            
                        Informații tarifare obligatorii – nr. de referință
                     
                     
                        Autoritate vamală
                     
                     
                        Clasificare tarifară
                     
                  
                        1
                     
                     
                        2
                     
                     
                        3
                     
                  
                        PL PL-WIT-2016-00758
                     
                     
                        
                                    Dyrektor Izby Administracji Skarbowej w Warszawie
                                 
                              
                                    ul. Felińskiego 2 B
                                 
                              
                                    01-513 Warszawa
                                 
                              
                                    [Varșovia, Polonia]
                                 
                              
                     
                        2833 11 00